

**OBČINA ČRENŠOVCI**

**Prekmurske čete 20**

**9232 Črenšovci**

[**www.obcina-crensovci.si**](http://www.obcina-crensovci.si)

Na podlagi 4. člena Pravilnika o postopku izvedbe participativnega proračuna v Občini Črenšovci (Uradno glasilo slovenskih občin, št. 51/2021) Občina Črenšovci objavlja

**J A V N I P O Z I V**

**občanom in občankam Občine Črenšovci za oddajo projektnih predlogov**

**»MOJ PROJEKT ZA OBČINO«**

1. **Participativni proračun**

Participativni proračun je sistem razporejanja dela proračunskega denarja tako, da pri odločanju o njegovi porabi sodelujejo neposredno občani in občanke občine. Občanom in občankam je na ta način omogočeno, da sami predlagajo in odločijo, kateri projekti so zanje pomembni in bi lahko prispevali k izboljšanju kakovosti bivanja v občini.

V proračunu Občine Črenšovci za leto 2025 bo za participativni proračun namenjenih 42.000 EUR z DDV.

1. **Namen in cilji**

S participativnim proračunom »MOJ PROJEKT ZA OBČINO« želi Občina Črenšovci občanke in občane vključiti v proces soodločanja pri razporejanju dela proračunskega denarja, pridobiti projektne predloge po meri občanov in hkrati izboljšati učinkovitost porabe skupnih sredstev, krepiti participacijo v domačem okolju ter izboljšati kakovost življenja v občini.

Z javnim pozivom želi Občina Črenšovci pridobiti projektne predloge na šestih območjih občine, ki bodo v naslednji fazi izbrani na podlagi glasovanja občanov in občank.

1. **Območja izvajanja participativnega proračuna**

Za izvedbo postopka participativnega proračuna so oblikovana naslednja območja:

* območje 1: vas Črenšovci – 7.000 EUR
* območje 2: vas Žižki – 7.000 EUR
* območje 3: vas Trnje – 7.000 EUR
* območje 4: vas Gornja Bistrica – 7.000 EUR
* območje 5: vas Srednja Bistrica – 7.000 EUR
* območje 6: vas Dolnja Bistrica – 7.000 EUR

1. **Postopek izvedbe »MOJ PROJEKT ZA OBČINO«**
2. **ODDAJA PREDLOGOV**

Občani in občanke s stalnim prebivališčem v občini Črenšovci, ki bodo na dan objave Javnega poziva občanom in občankam Občine Črenšovci za oddajo projektnih predlogov »MOJ PROJEKT ZA OBČINO 2024« na spletni strani Občine Črenšovci dopolnili 15 let, lahko oddajo največ dva projektna predloga na obrazcu za oddajo projektnih predlogov:

* preko spletne aplikacije »MOJ PROJEKT ZA OBČINO«,
* po pošti na naslov: Občina Črenšovci, Ulica Prekmurske čete 20, 9232 Črenšovci, s pripisom »MOJ PROJEKT ZA OBČINO«,
* osebno v prostorih Občine Črenšovci, Ulica Prekmurske čete 20, 9232 Črenšovci ali
* po elektronski pošti na naslov: [info@obcina-crensovci.si](mailto:info@obcina-crensovci.si).

Obrazec za oddajo projektnega predloga po pošti, osebno ali po elektronski pošti, je dostopen na spletni strani [www.obcina-crensovci.si](http://www.obcina-crensovci.si) in v prostorih Občine Črenšovci v času uradnih ur. V primeru oddaje projektnega predloga na tiskanem obrazcu bo predlog v aplikacijo vnesla občinska uprava Občine Črenšovci.

Občanom in občankam bo zagotovljena pomoč pri izpolnjevanju obrazca. Vsa vprašanja se lahko posredujejo:

* v spletni aplikaciji »MOJ PROJEKT ZA OBČINO«,
* po elektronski pošti na naslov: [info@obcina-crensovci.si](mailto:info@obcina-crensovci.si).

Najpogostejša vprašanja in odgovori bodo objavljeni na spletni strani Občine Črenšovci.

**Projektni predlogi morajo biti oddani:**

* **do 28. 2. 2025 do 24. ure** v spletni aplikaciji »MOJ PROJEKT ZA OBČINO« na spletni strani Občine Črenšovci www.obcina-crensovci.si ali po elektronski pošti na naslov: [info@obcina-crensovci.si](mailto:info@obcina-crensovci.si).
* **do 28. 2. 2025 do 13. ure** v prostorih Občine Črenšovci, Ulica Prekmurske čete 20, 9232 Črenšovci ali
* **do 28. 2. 2025** s priporočeno pošto na naslov Občina Črenšovci, Ulica Prekmurske čete 20, 9232 Črenšovci (upošteva se poštni žig).

Predlagatelj v projektnem predlogu, ki ga predlaga, ne sme nastopati kot izvajalec (ne kot fizična oseba, ne kot lastnik izvajalca, ne kot oseba, udeležena v poslovodstvu izvajalca).

Vse v roku prejete projektne predloge evidentira občinska uprava. Predlogi, posredovani po izteku zgoraj navedenih rokov, se zavrnejo.

1. **POGOJI ZA KANDIDIRANJE NA JAVNEM RAZPISU**

Projektni predlog mora ustrezati naslednjim pogojem:

* projekt prispeva k uresničevanju javnega interesa na območju občine Črenšovci,
* je takšne narave, da bo nosilec projekta lahko Občina Črenšovci,
* je skladen z razvojnimi usmeritvami občine Črenšovci, opredeljenimi z veljavnimi razvojnimi programi, s strategijami in programi razvoja posameznih področij,
* projekt bo izveden na območju občine,
* projekt še ni uvrščen v proračun občine in ne ustreza pogojem za nepovratna finančna sredstva, ki jih predlagatelji lahko pridobijo na rednih razpisih Občine Črenšovci,
* projekt ne predlaga izvedbe in financiranja že obstoječe in financirane redne dejavnosti,
* je finančno ovrednoten med 2.000 in 7.000 EUR z DDV.

1. **NAČIN IZVEDBE IZBORA PROJEKTOV**

Pravočasno prispele projektne predloge pregleda občinska uprava v roku 8 delovnih dni od dneva oddaje predlogov.

Občinska uprava presodi, ali projektni predlog zadostuje naslednjim pogojem:

* prispeva k uresničevanju javnega interesa na območju občine Črenšovci,
* je takšne narave, da bo nosilec projekta lahko Občina Črenšovci,
* je skladen z razvojnimi usmeritvami občine, opredeljenimi z veljavnimi razvojnimi programi, s strategijami in programi razvoja posameznih področij,
* izveden bo na območju občine,
* ni uvrščen v proračun občine in ne ustreza pogojem za nepovratna finančna sredstva, ki jih predlagatelji lahko pridobijo na razpisih Občine Črenšovci,
* ne predlaga izvedbe in financiranja že obstoječe in financirane redne dejavnosti,
* je realno izvedljiv v predlaganem proračunskem letu 2025,
* je finančno ovrednoten med 2.000 in 7.000 EUR z DDV.

Vsi predlogi, ki bodo ustrezali pogojem in bodo ocenjeni kot izvedljivi ter potrjeni s strani strokovne komisije, bodo uvrščeni na glasovanje in bodo javno objavljeni.

1. **GLASOVANJE**

Po potrditvi seznama projektnih predlogov bo na spletni strani Občine Črenšovci in v novicah za gospodinjstva objavljeno vabilo za glasovanje s seznamom projektnih predlogov, ustreznih za glasovanje.

**Glasovanje o projektnih predlogih bo potekalo od 22. 4. 2025 do 24. 4. 2025 in sicer:**

* na spletni strani Občine Črenšovci od 22. 4. 2025 od 00.00 do 24. 4. 2025 do 24.00
* na sedežu občine osebno od 22. 4. 2025 do 24. 4. 2025, v času uradnih ur.

Natančnejša navodila o glasovanju bodo navedena v vabilu na glasovanje.

Glasovali bodo lahko tisti občani in občanke, ki imajo stalno prebivališče v Občini Črenšovci in bodo na dan na dan objave Javnega poziva občanom in občankam Občine Črenšovci za oddajo projektnih predlogov »MOJ PROJEKT ZA OBČINO« na spletni strani Občine Črenšovci dopolnili 15 let.

Za glasovanje v aplikaciji »MOJ PROJEKT ZA OBČINO« bo potrebno vnesti kodo, ki jo bodo vsi upravičenci, skupaj z vabilom za glasovanje, prejeli po pošti. Koda se vnese tudi na glasovnice, oddane na sedežu občine osebno ali po pošti.

Vsak upravičenec za glasovanje ima pri glasovanju 1 glas. **Glasuje lahko le za območje svoje vasi.**

Dne 24. 4. 2025 ob polnoči se bo glasovanje v aplikaciji zaključilo.

Izglasovani projekti bodo javno objavljeni in do višine sredstev za posamezno območje participativnega proračuna uvrščeni v predlog proračuna, ki ga bo županja posredovala občinskemu svetu v obravnavo in sprejem.

1. **URADNI REZULTATI GLASOVANJA**

Uradni rezultati glasovanja se objavijo na spletni strani Občine Črenšovci in se kot novica pošljejo v gospodinjstva.

1. **UMESTITEV IZGLASOVANIH IN IZBRANIH PROJEKTOV V PRORAČUN**

Po izvedbi glasovanja in pridobitvi uradnih rezultatov glasovanja strokovna komisija razvrsti izglasovane projektne predloge ter jih potrdi kot izbrane glede na razpoložljiva sredstva za posamezno območje.

Med izglasovane projekte za posamezno območje se umestijo projekti po vrsti glede na število prejetih glasov, dokler skupna vrednost projektov ne zapolni ali preseže predvidenega zneska 7.000 EUR za posamezno območje. Če imata dva ali več projektnih predlogov enako število glasov in obeh oziroma vseh ni mogoče potrditi za izvedbo, o tem, kateri projektni predlog bo izveden, odloči strokovna komisija.

Postopek potrjevanja se izvede za vsako izmed šestih območij posebej. Strokovna komisija pripravi končni predlog projektov za uvrstitev v proračun Občine Črenšovci za proračunsko leto 2025.

Štev.: Ž-4/2025

Datum: 14. 2. 2025

Vera Markoja, županja